Diari Oficial de la Generalitat Valenciana


Sumari del DOGV 8314, del 11-06-2018 (2018/5619)

ACORD de 4 de juny de 2018, del Consell de la Sindicatura de Comptes, pel qual s'aprova la instrucció per a regular la forma i el termini de la rendició de comptes de les entitats que, tot i formar part del sector públic valencià, a l'efecte de l'exercici de la funció fiscalitzadora de la Sindicatura de Comptes de la Comunitat Valenciana, no integren els seus comptes en el Compte General de la Generalitat ni en el d'una entitat local, ni tampoc s'hi adjunten.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8314

Data del DOGV
:   11-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5619


Data del document
:   04-06-2018

Organisme emissor
:   Sindicatura de Comptes

Tipus de document
:   Acord

ACORD de 4 de juny de 2018, del Consell de la Sindicatura de Comptes, pel qual s'aprova la instrucció per a regular la forma i el termini de la rendició de comptes de les entitats que, tot i formar part del sector públic valencià, a l'efecte de l'exercici de la funció fiscalitzadora de la Sindicatura de Comptes de la Comunitat Valenciana, no integren els seus comptes en el Compte General de la Generalitat ni en el d'una entitat local, ni tampoc s'hi adjunten. [2018/5619]  
  
  
La Llei 16/2017, de 10 de novembre, de la Generalitat, de modificació de la Llei de la Generalitat Valenciana 6/1985, d'11 de maig, de Sindicatura de Comptes, ha comportat un canvi important en la definició del seu àmbit subjectiu de fiscalització, ja que s'ha ampliat amb l'objecte d'incorporar-hi qualsevol ens instrumental que estiga situat en l'àmbit públic, amb independència que aquesta situació vinga determinada per la participació o el finançament majoritaris, o pel domini efectiu, d'un ens del sector públic valencià.  
  
Aquesta ampliació de l'àmbit subjectiu comporta, sobretot, la necessitat de diferenciar entre els ens els comptes dels quals s'integren legalment en els comptes generals de la Generalitat o de les entitats locals, i aquells altres que no incloguen els seus comptes en aquells ni els hi adjunten. En relació amb aquests últims, l'article 10.2 de la Llei de Sindicatura de Comptes, en la redacció actual, ha establit que «hauran de presentar els seus comptes a la Sindicatura de Comptes, abans del 30 de juny de l'any següent al de l'exercici econòmic al que corresponguen, tret que una norma legal establisca un altre termini».  
L'objecte d'aquesta Instrucció és regular la forma i els criteris de rendició de comptes d'aquests ens.  
Per tot això, el Consell de la Sindicatura de Comptes de la Comunitat Valenciana, en l'exercici de les funcions que li atribueixen els articles 7.c, 11.1.a i 19.a de la seua llei reguladora, en la reunió de data 4 de juny de 2018, aprova la següent Instrucció i la seua publicació en el Diari Oficial de la Generalitat Valenciana:  
  
Primer. Àmbit subjectiu  
És objecte d'aquesta instrucció regular la rendició de comptes de les entitats que, tot i formar part del sector públic valencià, d'acord amb l'article 2 de la Llei de la Generalitat Valenciana 6/1985, d'11 de maig, de Sindicatura de Comptes (en la redacció establida per la Llei 16/2017, de 10 de novembre, de la Generalitat), no integren els seus comptes en el Compte General de la Generalitat ni en els d'alguna entitat local.  
  
Els comptedants, que es defineixen a l'article 38 del Reglament de règim interior de la Sindicatura de Comptes (DOGV 01.06.2018), han de retre els seus comptes d'acord amb el que preveuen els apartats següents.  
  
Segon. Forma de presentació de comptes  
1. Aquelles entitats que estiguen majoritàriament participades o controlades per entitats locals rendiran els seus comptes telemàticament a través de la Plataforma de Rendició de Comptes de les Entitats Locals (www.rendiciondecuentas.es), mitjançant l'enviament dels fitxers que estableix la dita plataforma.  
2. La resta d'entitats incloses en l'article 2 de la Llei de Sindicatura de Comptes retrà els seus comptes a la seu electrònica de la Sindicatura de Comptes de la Comunitat Valenciana:  
https://www.sindicom.gva.es/web/valencia.nsf/menu/seu\_electronica, d'acord amb el format que s'hi estableix.  
En els supòsits que preveu l'article 143 de la Llei 1/2015, de 6 de febrer, d'hisenda pública, del sector públic instrumental i de subvencions, els comptedants han de trametre els seus comptes anuals a la Intervenció General de la Generalitat, perquè aquesta els envie a la Sindicatura de Comptes juntament amb l'informe d'auditoria que corresponga.  
  
3. Les Corts han de retre els seus comptes d'acord amb el que preveu l'article 6, apartat 2, de la Llei 6/1985, de 11 d'abril, de Sindicatura de Comptes.  
Tercer. Termini  
Els comptes s'hauran de presentar a la Sindicatura de Comptes abans del 30 de juny de l'any següent al de l'exercici econòmic a què corresponguen, llevat que una norma legal establisca un altre termini.  
  
Quart. Desenvolupament i aplicació  
Es faculta el síndic major per a dictar els actes i adoptar les mesures que considere oportunes per al desenvolupament i l'aplicació del que disposa la present instrucció.  
  
Cinqué. Entrada en vigor  
L'entrada en vigor d'aquesta instrucció es produirà el dia següent al de la seua publicació en el Diari Oficial de la Generalitat Valenciana.  
  
València, 4 de juny de 2018  
  
El síndic major,  
Vicent Cucarella Tormo